Ministrul austriac al Sănătății demisionează. Criza provocată de pandemie i-a deteriorat sănătatea, spune Rudolf Anschober.
Ministrul austriac al Sănătății, Rudolf Anschober, demisionează. Acesta a spus că se simte epuizat din cauza crizei provocate de coronavirus. Austria a înregistrat până acum 578.950 de cazuri de COVID-19.
Ministrul austriac al Sănătății, Rudolf Anschober, din partea Partidului Verzilor, anunță că renunță la funcție, deoarece se simte epuizat din cauza pandemiei de COVID-19 și sănătatea sa a fost deteriorată, relatează Reuters."Eu… nu vreau să mă distrug", a spus Rudolf Anschober, în vârstă de 60 de ani, într-o conferință de presă. El a adăugat că a avut recent probleme cu tensiunea arterială și se simte epuizat.Rudolf Anschober va demisiona luni, urmând să fie numită o altă persoană în funcția de ministru al Sănătății. Austria a înregistrat până acum 578.950 de cazuri de coronavirus și 9.706 de decese.